InformaȚII privind proiectul

### CURRICULUM RELEVANT, EDUCAȚIE DESCHISĂ pentru toți – CRED

Ministerul Educației Naționale, în calitate de beneficiar, în parteneriat cu Institutul de Științe ale Educației, cu Casele Corpului Didactic din județele Botoșani, Brașov, Buzău, Cluj, Olt, Teleorman, Timiș și Municipiul București, cu Inspectoratele Județene Iași, Bihor și Municipiul București implementează în perioada 15.11.2017-14.11.2021, proiectul CURRICULUM RELEVANT, EDUCAȚIE DESCHISĂ pentru toți – CRED, cod SMIS 2014+: 118327, cofinanțat din Fondul Social European prin Programul Operațional Capital Uman (POCU) 2014-2020.

În cadrul acestui proiect, Casa Corpului Didactic Brașov, în calitate de partener pe Regiunea CENTRU a acreditat programe de formare continua la nivel primar și gimnazial CRED- CURRICULUM RELEVANT, EDUCAȚIE DESCHISĂ pentru toți. Formare nivel II.

Programul de formare are o durată de 120 ore (60 ore- față în față, 60 ore –la distanță) și este acreditat MEN cu 30 credite profesionale transferabile.

Participanții la programele de formare și care finalizează cursul vor primi o indemnizație de 600 lei (dacă nu au absențe).

Grupul țintă la nivel național: 55000 cadre didactice. Este prevăzută participarea și a 6000 directori la programul de formare profesională continuă.

Activitățile de formare se vor derula în județul Sibiu în 3 locații de formare:

* Casa Corpului Didactic Sibiu
* Liceul Teoretic “Axente Sever” Mediaș
* Colegiul Tehnic “AT Laurian” Agnita

Echipa de management la nivelul județului Sibiu este formată din:

Mihaela Carmen SEUȘAN – expert local coordonare și formare

Carmen VOINEA-MITRU- expert local raportare și monitorizare

Maria CANȚER – expert local e-learning

Costantin COROPEȚCHI - expert local grup țintă

Daniela SACARELIS – expert local certificare

**LA NIVEL PRIMAR**

Grupul țintă la nivel național este reprezentat de un număr de **15000** cadre didactice.

Grupul țintă din județul Sibiu este 310 de cadre didactice dintre care 137 în mediul urban și 198 în mediu rural.

În județul Sibiu se vor organiza în jur de 12 grupe (25 cursanți în medie pe grupă) în mai multe serii astfel (orientativ):

Pentru județul Sibiu au fost acreditați 2 formatori.

**LA NIVEL GIMNAZIAL**

Grupul țintă la nivel național este reprezentat de un număr de **40000** cadre didactice.

Formarea cadrelor didactice debutează astfel:

07 octombrie 2019 -disciplinele limba și literatura română, limba franceză

21 octombrie 2019 – disciplinele matematică, fizică, chimie și biologie

04 noiembrie 2019 – limba engleză

**Grupul țintă pentru județul Sibiu:**

**272 cadre didactice** (164 – urban, 108 – rural) pentru limba și literatura română, limbi moderne, limba maternă dintre **347[[1]](#footnote-1)** cadre didactice titulare.

**214 cadre didactice** (116 - urban, 98 –rural) pentru matematică, fizică, chimie, biologie dintre **270[[2]](#footnote-2)** cadre didactice titulare

La nivel județean se vor organiza aproximativ 25 grupe de formare în cele trei locații acreditate, după un calendar ce va transmis ulterior. Grupele de formare se vor organiza pe discipline, cu un număr mediu de 20 cursanți pe grupă, iar unde baza de selecție nu permite acest lucru vor putea fi constiuite grupe și pe arii curriculare.

Dacă numărul de solicitanți care doresc să urmeze cursul depășește numărul de locuri alocate, se vor întocmi liste suplimentare.

**Selecția cadrelor didactice** pentru a participa la programul de formare se face la propunerea consiliului profesoral. Lista cu cadrele didactice selectate va fi validată în consiliul de adminitrație al uniăților de învățământ.

Listele cu cadrele didactice selectate trebuie transmise de către unitatea de învățământ la **Inspectoratul Școlar Județean Sibiu ȘI la Casa Corpului Didactic Sibiu (pentru Mihaela SEUȘAN sau Constantin COROPEȚCHI), până în data de 23.09.2019, de luni până joi, între 8-16:30 și vineri, între 8-14).**

Persoanele selectate vor depune dosarele de înscriere la sediul Casei Corpului Didactic Sibiu (pentru Mihaela SEUȘAN sau Constantin COROPEȚCHI).

Activitățile de formare se vor derula, în funcție de un calendar stabilit de furnizoul programului de formare, de regulaă,în zilele lucrătoare câte 4 ore pe zi, intre 16-20.

Pentru informații suplimentare vă rugăm să luați legătura cu Mihaela Carmen SEUȘAN, profesor metodist, expert local coordonare și formare. tel. 0728371611 (pentru zilele lucrătoare, între 8-16), mail: mihaela.seusan@educred.ro.

Director,

Prof. Claudia Mery SIMTION

Întocmită de Mihaela Carmen SEUȘAN

1. Conform raportărilor ISJ din martie 2019. [↑](#footnote-ref-1)
2. idem [↑](#footnote-ref-2)